ddrg/super_eurlex huggingface dataset:
(5)

Tá an Chomhairle tar éis a fhíorú go bhfuil údaráis inniúla, dá dtagraítear in Airteagal 1(4) de Chomhsheasamh 2001/931/CBES, tar éis cinntí a dhéanamh i dtaca le gach duine, gach grúpa agus gach eintiteas atá ar an liosta lena léirítear go raibh baint acu le gníomhartha sceimhlitheoireachta de réir bhrí Airteagal 1(2) agus (3) de Chomhsheasamh 2001/931/CBES. Tá an Chomhairle tar éis teacht ar an tátal freisin gur cheart go leanfadh na daoine, na grúpaí agus na heintitis a bhfuil feidhm ag Airteagail 2, 3 agus 4 de Chomhsheasamh 2001/931/CBES maidir leo de bheith faoi réir na mbeart sriantach sonrach dá bhforáiltear i gComhsheasamh 2001/931/CBES.
(3)

Is é tátal na Comhairle gur cheart an iontráil maidir le duine amháin, atá básaithe, agus maidir le duine eile, a raibh bearta sriantacha infheidhme ina leith go dtí an 2 Aibreán 2021, a scriosadh agus gur cheart na bearta sriantacha i gcoinne gach duine agus gach eintitis eile atá ar na liostaí a leagtar amach in Iarscríbhinn II agus Iarscríbhinn IV a ghabhann le Cinneadh (CBES) 2015/1333 a choinneáil ar bun. Ina theannta sin, ba cheart an fhaisnéis chéannachta a bhaineann le duine amháin a uasdátú.
(5)

Thug an tAontas an Comhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (3) (an “Comhaontú um Tharraingt Siar”) i gcrích trí bhíthin Chinneadh (AE) 2020/135 ón gComhairle (4) agus tháinig sé i bhfeidhm an 1 Feabhra 2020. An 31 Nollaig 2020, tháinig deireadh leis an idirthréimhse dá bhforáiltear in Airteagal 126 den Chomhaontú um Tharraingt Siar, ar lena linn a lean dlí an Aontais d’fheidhm a bheith aige maidir le Ríocht Aontaithe na Breataine Móire agus Thuaisceart Éireann (an “Ríocht Aontaithe”) agus sa Ríocht Aontaithe i gcomhréir le hAirteagal 127 den Chomhaontú um Tharraingt Siar. Ba cheart na tagairtí don Ríocht Aontaithe, dá haicmiúcháin slándála agus dá ÚSNanna a bhaint, dá bhrí sin, d’Fhoscríbhinní B agus C a ghabhann le Cinneadh 2013/488/AE faoi seach.
(2)

An 19 Márta 2015, d’aontaigh an Chomhairle Eorpach go ndéanfaí na bearta is gá chun fad na mbeart sriantach a nascadh go soiléir le cur chun feidhme iomlán chomhaontuithe Mhionsc, agus é á chur san áireamh gur beartaíodh an cur chun feidhme iomlán don 31 Nollaig 2015.
(2)

In 2019, bunaíodh an tÚdarás Eorpach Saothair (“an tÚdarás”) le Rialachán (AE) 2019/1149 ó Pharlaimint na hEorpa agus ón gComhairle (3) agus é mar aidhm aige cúnamh a thabhairt do na Ballstáit agus don Choimisiún maidir leis an dlí de chuid an Aontais a bhaineann le soghluaisteacht an lucht saothair ar fud an Aontais agus le córais na slándála sóisialta laistigh den Aontas a chur i bhfeidhm agus a fhorfheidhmiú go héifeachtach, lena n-áirítear oibrithe a phostú.
in Airteagal 1, cuirtear isteach na míreanna seo a leanas:

“An tagairt do chaighdeán comhchuibhithe EN 60335-2-24:2010 a dréachtaíodh chun tacú le Treoir 2014/35/AE, agus a leagtar amach in Iarscríbhinn IA a ghabhann leis an gCinneadh seo, déantar leis seo í a fhoilsiú in Iris Oifigiúil an Aontais Eorpaigh agus srian ag gabháil léi.

Na tagairtí do chaighdeáin chomhchuibhithe maidir le trealamh leictreach a dheartar lena úsáid laistigh de theorainneacha áirithe voltais, ar caighdeáin iad a dréachtaíodh chun tacú le Treoir 2014/35/AE agus a liostaítear in Iarscríbhinn IB a ghabhann leis an gCinneadh seo, déantar leis seo iad a fhoilsiú in Iris Oifigiúil an Aontais Eorpaigh. Measfar na tagairtí sin a bheith foilsithe in Iris Oifigiúil an Aontais Eorpaigh ó na dátaí a leagtar amach san Iarscríbhinn sin.

Na tagairtí do chaighdeáin chomhchuibhithe maidir le trealamh leictreach a dheartar lena úsáid laistigh de theorainneacha áirithe voltais, ar caighdeáin iad a dréachtaíodh chun tacú le Treoir 2014/35/AE agus a liostaítear in Iarscríbhinn IC a ghabhann leis an gCinneadh seo, déantar leis seo iad a fhoilsiú in Iris Oifigiúil an Aontais Eorpaigh. Measfar na tagairtí sin a bheith foilsithe in Iris Oifigiúil an Aontais Eorpaigh ar feadh na dtréimhsí a leagtar amach san Iarscríbhinn sin.”;
(4)

An 20 Bealtaine 2020, ghlac an Coimisiún a theachtaireacht maidir le “Straitéis ón bhFeirm go dtí an Forc le haghaidh córas bia atá cothrom, sláintiúil agus neamhdhíobhálach don chomhshaol” (3). Áirítear sa Straitéis gníomhaíochtaí a bhaineann le leas ainmhithe, amhail féachaint ar roghanna i leith lipéad leasa ainmhithe de chuid an Aontais, obair a dhéanamh ar shaincheisteanna a bhaineann le forfheidhmiú na reachtaíochta maidir le leas ainmhithe, nó tuairimí a bhailiú lena dtacófar leis an athbhreithniú a dhéanfar amach anseo ar an reachtaíocht maidir le leas ainmhithe. Is féidir go mbeidh ról suntasach ag an Ardán i múnlú na ngníomhaíochtaí sin.
CINNEADH (CBES) 2021/286 ÓN gCOMHAIRLE

an 22 Feabhra 2021

lena leasaítear Cinneadh (CBES) 2018/1248 lena gceaptar Ionadaí Speisialta an Aontais Eorpaigh do Phróiseas Síochána an Mheánoirthir

TÁ COMHAIRLE AN AONTAIS EORPAIGH,

Ag féachaint don Chonradh ar an Aontas Eorpach, agus go háirithe Airteagal 33 agus Airteagal 31(2) de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 18 Meán Fómhair 2018, ghlac an Chomhairle Cinneadh (CBES) 2018/1248 (1) lena gceaptar Susanna TERSTAL mar Ionadaí Speisialta an Aontais Eorpaigh (ISAE) do Phróiseas Síochána an Mheánoirthir.

(2) An 25 Feabhra 2020, ghlac an Chomhairle Cinneadh (CBES) 2020/250 (2), lena gcuirtear síneadh le sainordú Susanna TERSTAL mar ISAE do Phróiseas Síochána an Mheánoirthir. Tá sainordú ISAE le dul in éag ar an 28 Feabhra 2021.

(3) Ba cheart síneadh 2 mhí eile a chur le sainordú ISAE do Phróiseas Síochána an Mheánoirthir, laistigh den mhéid tagartha airgeadais a leagtar amach in Airteagal 5(1) de Chinneadh (CBES) 2018/1248, arna leasú le Cinneadh (CBES) 2020/250.

(4) Cuirfidh ISAE do Phróiseas Síochána an Mheánoirthir an sainordú chun feidhme i gcomhthéacs staid a d'fhéadfadh dul in olcas agus a d'fhéadfadh bac a chur ar bhaint amach chuspóirí ghníomhaíocht sheachtrach an Aontais mar a leagtar amach in Airteagal 21 den Chonradh,

TAR ÉIS AN CINNEADH SEO A GHLACADH:

Airteagal 1 Cuirtear an méid seo a leanas isteach in ionad Airteagal 1 de Chinneadh (CBES) 2018/1248: “Airteagal 1 Ionadaí Speisialta an Aontais Eorpaigh Cuirtear síneadh le sainordú Susanna TERSTAL mar Ionadaí Speisialta an Aontais Eorpaigh (ISAE) do Phróiseas Síochána an Mheánoirthir go dtí an 30 Aibreán 2021.”.

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 22 Feabhra 2021. Thar ceann na Comhairle An tUachtarán J. BORRELL FONTELLES

(1) Cinneadh (CBES) 2018/1248 ón gComhairle an 18 Meán Fómhair 2018 lena gceaptar Ionadaí Speisialta an Aontais Eorpaigh do Phróiseas Síochána an Mheánoirthir (IO L 235, 19.9.2018, lch. 9).

(2) Cinneadh (CBES) 2020/250 ón gComhairle an 25 Feabhra 2020 lena leasaítear Cinneadh (CBES) 2018/1248 lena gceaptar Ionadaí Speisialta an Aontais Eorpaigh do Phróiseas Síochána an Mheánoirthir (IO L 54 I, 26.2.2020, lch. 3).
(1)

in Airteagal 1, cuirtear an méid seo a leanas in ionad mhír 1: “1. Cuirtear síneadh le sainordú Alexander RONDOS mar Ionadaí Speisialta an Aontais Eorpaigh (ISAE) do Chorn na hAfraice go dtí an 30 Meitheamh 2021. Féadfaidh an Chomhairle a chinneadh go ndéanfar sainordú ISAE a fhoirceannadh níos luaithe, bunaithe ar mheasúnú ón gCoiste Polaitiúil agus Slándála (PSC) agus ar thogra ó Ardionadaí an Aontais do Ghnóthaí Eachtracha agus don Bheartas Slándála (AI).”;
(2)

I litir uaidh dar dáta an 27 Samhain 2019, chuir Janusz WOJCIECHOWSKI in iúl go raibh sé ag éirí as oifig mar chomhalta den Chúirt Iniúchóirí le héifeacht ón 30 Samhain 2019.
(3)

In Airteagal 14a, cuirtear an méid seo a leanas in ionad mhír 3: “3. Is iad seo a leanas na cuspóirí a bheidh ag RACC, i ndlúthchomhar le Misin CBSC atá ann cheana sa tSaiheil: (a) feabhas a chur ar an gcomhar agus an comhordú idir struchtúir G5 na Saiheile agus tíortha G5 na Saiheile d’fhonn feabhas a chur ar an gcomhar réigiúnach agus ar na cumais oibríochtúla i réimse na cosanta agus na slándála, i gcomhlíonadh an dlí idirnáisiúnta, chearta an duine agus Chur Chuige Straitéiseach an Aontais maidir le Mná, an tSíocháin agus an tSlándáil a leag an Chomhairle amach ina conclúidí an 10 Nollaig 2018; (b) d’fhonn acmhainneachtaí náisiúnta thíortha G5 na Saiheile a threisiú, réigiúnú gníomhaíocht CBSC a ullmhú agus tacaíocht a thabhairt di; (c) mar thaca le Toscaireachtaí an Aontais i dtíortha G5 na Saiheile agus le rúnaíocht na Comhpháirtíochta le haghaidh Cobhsaíochta agus Slándála sa tSaiheil (P3S), eagrú an bhailithe agus na comhroinnte faisnéise le comhpháirtithe uile G5 na Saiheile a éascú agus tacú leis an mbailiú agus leis an gcomhroinnt sin.”;
Mar thoradh ar an bplé maidir leis an gCoinbhinsiún a leasú, tá tacar nua rialacha tionscnaimh atá nuachóirithe agus níos solúbtha ann atá le hionchorprú sa Choinbhinsiún. Chomhaontaigh an tAontas agus Stát Iosrael tacar malartach rialacha tionscnaimh a chur i bhfeidhm a luaithe is féidir, iad bunaithe ar na rialacha sa Choinbhinsiún leasaithe, a fhéadfar a úsáid go déthaobhach, mar rialacha tionscnaimh is rialacha malartacha ar na rialacha sin a leagtar síos sa Choinbhinsiún (“Rialacha idirthréimhseacha”), go dtí go dtabharfar an leasú ar an gCoinbhinsiún i gcrích agus go dtiocfaidh an leasú sin i bhfeidhm. Chuige sin, déanfaidh an cinneadh foráil freisin do na Rialacha idirthréimhseacha.
(5)

Is iomchuí an seasamh atá le glacadh thar ceann an Aontais sa chéad chruinniú den Chomhchoiste a leagan síos, ós rud é go mbeidh éifeachtaí dlí ag an gcinneadh ón gComhchoiste lena nglactar a rialacha nós imeachta ar an Aontas. Ba cheart seasamh an Aontais laistigh den Chomhchoiste a bheith bunaithe ar an Dréachtchinneadh ón gComhchoiste,
CINNEADH (AE) 2020/2077 ÓN gCOMHAIRLE

an 8 Nollaig 2020

lena nglactar an seasamh ón gComhairle maidir le dréachtbhuiséad leasaitheach Uimh. 10 de chuid an Aontais Eorpaigh don bhliain airgeadais 2020

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de,

Ag féachaint do Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (1), agus go háirithe Airteagal 44 de,

De bharr an mhéid seo a leanas:

— glacadh buiséad an Aontais don bhliain airgeadais 2020 go cinntitheach an 27 Samhain 2019 (2);

— thíolaic an Coimisiún togra, an 9 Deireadh Fómhair 2020, ina raibh dréachtbhuiséad leasaitheach Uimh. 10 a ghabhann leis an mbuiséad ginearálta don bhliain airgeadais 2020;

— ar mhaithe le go nglacfadh Parlaimint na hEorpa an dréachtbhuiséad leasaitheach sin go tráthúil roimh dheireadh na bliana airgeadais 2020, ní mór don Chomhairle dul ar aghaidh gan mhoill agus a seasamh maidir le dréachtbhuiséad leasaitheach Uimh. 10 a ghabhann le buiséad ginearálta na bliana 2020 a ghlacadh. Dá bhrí sin, tá bonn cirt le giorrú a dhéanamh ar an tréimhse 8 seachtaine maidir leis an bhfaisnéis do Pharlaimintí náisiúnta a leagtar síos in Airteagal 4 de Phrótacal Uimh. 1, i gcomhréir le hAirteagal 3(3) de Rialacha Nós Imeachta na Comhairle.

TAR ÉIS A CHINNEADH MAR A LEANAS:

Airteagal aonair Rinneadh an seasamh ón gComhairle maidir le dréachtbhuiséad leasaitheach Uimh. 10 de chuid an Aontais Eorpaigh don bhliain airgeadais 2020 a ghlacadh an 8 Nollaig 2020. Is féidir breathnú ar an téacs iomlán nó é a íoslódáil ar shuíomh gréasáin na Comhairle: http://www.consilium.europa.eu/

Arna dhéanamh sa Bhruiséil, 8 Nollaig 2020. Thar ceann na Comhairle An tUachtarán M. ROTH

(1) IO L 193, 30.7.2018, lch. 1.

(2) IO L 57, 27.2.2020, lch. 1.
CINNEADH (AE) 2020/2025 ÓN gCOMHAIRLE

an 4 Nollaig 2020

maidir leis an seasamh atá le glacadh, thar ceann an Aontais Eorpaigh, laistigh de Chomhchoiste LEE a bhaineann le leasú ar Iarscríbhinn IV (Fuinneamh) a ghabhann le Comhaontú LEE

(Téacs atá ábhartha maidir le LEE)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 194 i gcomhar le hAirteagal 218(9) de,

Ag féachaint do Rialachán (CE) Uimh. 2894/94 ón gComhairle an 28 Samhain 1994 a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch (1), agus go háirithe Airteagal 1(3) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Tháinig an Comhaontú ar an Limistéar Eorpach Eacnamaíoch (2) (“Comhaontú LEE”) i bhfeidhm an 1 Eanáir 1994.

(2) De bhun Airteagal 98 de Chomhaontú LEE, is féidir le Comhchoiste LEE a chinneadh Iarscríbhinn IV a ghabhann le Comhaontú LEE a leasú.

(3) Tá Rialachán (AE) 2017/2195 ón gCoimisiún (3) le hionchorprú i gComhaontú LEE.

(4) Ba cheart Iarscríbhinn IV a ghabhann le Comhaontú LEE a leasú dá réir sin.

(5) Ba cheart, dá bhrí sin, seasamh an Aontais laistigh de Chomhchoiste LEE a bheith bunaithe ar an dréachtchinneadh ó Chomhchoiste LEE,

TAR ÉIS AN CINNEADH SEO A GHLACADH:

Airteagal 1 Maidir leis an seasamh atá le glacadh, thar ceann an Aontais, laistigh de Chomhchoiste LEE i ndáil leis an leasú atá beartaithe ar Iarscríbhinn IV (Fuinneamh) a ghabhann le Comhaontú LEE, bunófar an seasamh sin ar an dréachtchinneadh ó Chomhchoiste LEE (4).

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 4 Nollaig 2020. Thar ceann na Comhairle An tUachtarán M. ROTH

(1) IO L 305, 30.11.1994, lch. 6.

(2) IO L 1, 3.1.1994, lch. 3.

(3) Rialachán (AE) 2017/2195 ón gCoimisiún an 23 Samhain 2017 lena mbunaítear treoirlíne maidir le cothromú leictreachais (IO L 312, 28.11.2017, lch. 6).

(4) Féach doiciméad ST 12942/20 ar http://register.consilium.europa.eu
(5)

Maidir leis an dá Ghníomhaire Theicniúla de réir bhrí Airteagal 1.F an Chomhaontaithe, eadhon Gníomhaireacht Sábháilteachta Eitlíochta an Aontais Eorpaigh (EASA) don Aontas Eorpach (AE), agus an Riarachán Cónaidhme Eitlíochta (FAA) do na Stáit Aontaithe (SA), mhol siad araon go ndéanfadh an Bord Déthaobhach Formhaoirseachta Cinneadh a ghlacadh chun Iarscríbhinn 3 nua a ghabhann leis an gComhaontú a fhorbairt chun go gcumhdófar glacadh cómhalartach le cinntí comhlíonta agus doiciméadachta, agus soláthar cúnaimh theicniúil maidir le ceadúnú píolótaí príobháideacha agus faireachán ar chomhlíonadh.
(1)

An 10 Nollaig 2019, an 20 Eanáir 2020, an 3 Feabhra 2020 agus an 26 Márta 2020, ghlac an Chomhairle Cinntí (AE) 2019/2157 (1), (AE) 2020/102 (2), (AE) 2020/144 (3) agus (AE) 2020/511 (4) lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025. An 8 Meitheamh 2020, ghlac an Chomhairle Cinneadh (AE) 2020/766 (5) lena gceaptar comhaltaí agus comhaltaí malartacha Choiste na Réigiún don tréimhse ón 1 Feabhra 2020 go dtí an 25 Eanáir 2025. An 30 Iúil 2020, ghlac an Chomhairle Cinneadh eile (AE) 2020/1153 (6) lena gceaptar comhaltaí agus comhaltaí malartacha Choiste na Réigiún.
(2)

An 2 Deireadh Fómhair 2020, ghlac an Chomhairle Cinneadh (AE) 2020/1392 lena gceaptar comhaltaí Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025, agus lena n‐aisghairtear agus lena n‐ionadaítear an Cinneadh ón gComhairle lena gceaptar comhaltaí Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025 a glacadh an 18 Meán Fómhair 2020 (2). An 22 Deireadh Fómhair 2020, ghlac an Chomhairle Cinneadh eile lena gceaptar comhalta de chuid Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025 (3). Fágadh suíochán amháin ar Choiste Eacnamaíoch agus Sóisialta na hEorpa do Phoblacht na Laitvia folamh agus is gá é a líonadh trí chinneadh ceapacháin ina dhiaidh sin, agus é á chur i bhfeidhm go haisghníomhach amhail ón 21 Meán Fómhair 2020.
(8)

Is iomchuí an seasamh atá le glacadh thar ceann an Aontais laistigh de CECLI a leagan síos, mar go mbeidh caighdeán ES-TRIN 2021/1 in ann tionchar cinntitheach a imirt ar inneachar dhlí an Aontais, eadhon Treoir (AE) 2016/1629 ó Pharlaimint na hEorpa agus ón gComhairle (1). In Iarscríbhinn II a ghabhann leis an Treoir sin tagraítear do na ceanglais a sholáthraítear i gcaighdeán ES-+TRIN 2019/1 mar na ceanglais theicniúla le haghaidh árthach. Tá de chumhacht ag an gCoimisiún an tagairt sin a nuashonrú ionas go dtagraítear don leagan is déanaí de chaighdeán ES-TRIN, agus dáta chur i bhfeidhm an leagain sin a shocrú.
An 18 Feabhra 2019, ghlac an Chomhairle conclúidí inar dúradh gur díol sásaimh di gur glacadh Comhaontú Stócólm agus gur glacadh d’aon ghuth Rúin 2451 (2018) agus 2452 (2019) ó CSNA. D’iarr an Chomhairle an athuair ar na páirtithe uile seachadadh soláthairtí tráchtála a éascú, lena n‐áirítear breosla, agus mheabhraigh sí gur den ríthábhacht é feidhmiú chalafort Hodeidah taobh le calafort Saleef agus calafort Ras Issa chun go mairfidh na milliúin Éimeanach. D’athdhearbhaigh an Chomhairle go dtacaíonn sí le UNVIM d’fhonn a áirithiú go leanfaidh an sreabhadh earraí tráchtála isteach go dtí Éimin agus lánurraim á tabhairt do na rúin ábhartha uile ó CSNA.
CINNEADH (AE) 2020/1486 ÓN gCOMHAIRLE

an 6 Deireadh Fómhair 2020

maidir leis an seasamh atá le glacadh, thar ceann an Aontais Eorpaigh, laistigh de Chomhchoiste LEE a bhaineann leis an leasú ar Phrótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse

(Téacs atá ábhartha maidir le LEE)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 114 i gcomhar le hAirteagal 218(9) de,

Ag féachaint do Rialachán (CE) Uimh. 2894/94 ón gComhairle an 28 Samhain 1994 a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch (1), agus go háirithe Airteagal 1(3) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Tháinig an Comhaontú ar an Limistéar Eorpach Eacnamaíoch (2) (“Comhaontú LEE”) i bhfeidhm an 1 Eanáir 1994.

(2) De bhun Airteagal 98 de Chomhaontú LEE, féadfaidh Comhchoiste LEE a chinneadh Prótacal 31 a ghabhann le Comhaontú LEE, (“Prótacal 31”) a leasú.

(3) I bPrótacal 31, tá forálacha maidir le comhar i réimsí ar leith lasmuigh de na ceithre shaoirse.

(4) Is iomchuí leanúint de chomhar na bPáirtithe Conarthacha i gComhaontú LEE i ngníomhaíochtaí an Aontais a chistítear ó bhuiséad ginearálta an Aontais agus a bhaineann le seirbhísí airgeadais.

(5) Ba cheart, dá bhrí sin, Prótacal 31 a leasú ionas go mbeifear in ann leanúint den chomhar leathnaithe sin tar éis an 31 Nollaig 2019.

(6) Ba cheart seasamh an Aontais laistigh de Chomhchoiste LEE a bhunú ar an dréachtchinneadh ó Chomhchoiste LEE,

TAR ÉIS AN CINNEADH SEO A GHLACADH:

Airteagal 1 An seasamh atá le glacadh, thar ceann an Aontais, laistigh de Chomhchoiste LEE a bhaineann leis an leasú atáthar a bheartú ar Phrótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse, bunófar an seasamh sin ar an dréachtchinneadh ó Chomhchoiste LEE (3).

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 6 Deireadh Fómhair 2020. Thar ceann na Comhairle An tUachtarán M. ROTH

(1) IO L 305, 30.11.1994, lch. 6.

(2) IO L 1, 3.1.1994, lch. 3.

(3) Féach doiciméad ST 10127/20 ar http://register.consilium.europa.eu.
(1)

An 10 Nollaig 2019, an 20 Eanáir 2020, an 3 Feabhra 2020 agus an 26 Márta 2020, ghlac an Chomhairle Cinntí (AE) 2019/2157 (1), (AE) 2020/102 (2); (AE) 2020/144 (3) agus (AE) 2020/511 (4) lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025. An 8 Meitheamh 2020, ghlac an Chomhairle Cinneadh (AE) 2020/766 lena gceaptar comhaltaí agus comhaltaí malartacha Choiste na Réigiún don tréimhse ón 1 Feabhra 2020 go dtí an 25 Eanáir 2025 (5). An 30 Iúil 2020, ghlac an Chomhairle Cinneadh eile (AE) 2020/1153 lena gceaptar comhaltaí agus comhaltaí malartacha Choiste na Réigiún (6).
(1)

An iarracht leanúnach sa tsíocháin agus sa tslándáil atá á déanamh ag an Aontas ar ilchríoch na hAfraice faoin tSaoráid um Shíocháin san Afraic (APF), ba cheart leanúint di go deireadh Meitheamh 2021 nó go dtí dáta éaga chur i bhfeidhm an Chomhaontaithe Comhpháirtíochta idir comhaltaí Ghrúpa Stát na hAfraice, Mhuir Chairib agus an Aigéin Chiúin de pháirt amháin, agus an Comhphobal Eorpach agus a Bhallstáit, den pháirt eile (2) faoi mar a leasaíodh é an uair dheireanach (“Comhaontú Comhpháirtíochta ACC-AE”), cibé dáta acu is luaithe.
(3)

Tar éis caibidlíocht a dhéanamh, chomhaontaigh an tAontas agus Rialtas Baile Oileáin Fharó forálacha áirithe de na Prótacail a ghabhann leis an gComhaontú a leasú, eadhon, Prótacal 1, a bhaineann leis an gcóir taraife agus na socruithe is infheidhme maidir le hiasc agus táirgí iascaigh áirithe a scaoiltear chun saorchúrsaíochta sa Chomhphobal nó a allmhairítear isteach in Oileáin Fharó, agus Prótacal 4, a bhaineann leis na forálacha speisialta is infheidhme maidir le hallmhairiú táirgí talmhaíochta áirithe seachas na cinn a liostaítear i bPrótacal 1. Tá sé d’aidhm ag na leasuithe sin scóip na rochtana atá ag an dá Pháirtí ar an margadh a leathnú i gcás táirgí roghnaithe.
(2)

Tar éis do Ríocht Aontaithe na Breataine Móire agus Thuaisceart Éireann tarraingt siar as an Aontas Eorpach agus as an gComhphobal Eorpach do Fhuinneamh Adamhach (“Euratom”), agus i gcomhréir le hAirteagal 50(3) den Chonradh ar an Aontas Eorpach, a bhfuil feidhm aige maidir le Euratom de bhua Airteagal 106a den Chonradh ag bunú an Chomhphobail Eorpaigh do Fhuinneamh Adamhach, agus de bhua Airteagal 7(1) den Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (2), tá sainordú an triúir comhaltaí den Choiste arna n-ainmniú ag Ríocht Aontaithe na Breataine Móire agus Thuaisceart Éireann, Frank BRISCOE, Martin MURRAY agus Fiona RAYMENT, tagtha chun bheith folamh. Ba cheart, dá bhrí sin, triúr comhaltaí nua a cheapadh don chuid eile dá dtéarma oifige.